คืออยากสอบถามค่ะ ปกติเป็นคนปจด.มาไม่ปกติ บางเดือนมาบางเดือนไม่มา ปจด.มาล่าสุด26-30มิ.ย และได้มีเพศสัมพนล่าสุดวันที่ 19 ก.ค (ใส่ถุงนะคะ) และเมื่อประมาณวันที่24 มีตกขาวสีน้ำตาลค่ะ แต่ไม่มีอาการปวดท้องนะคะ มีประมาณ1อาทิตกว่า แล้วก็หายไปค่ะ จนถึงรอบปจด. แต่ปจด.ไม่มาค่ะ หลังจากนั้นประมาณ2อาทิตได้ทำการตรวจ ขึ้น1ขีดค่ะ จากนั้นก็ได้เว้นแล้วทำการตรวจเรื่อยประมาณ 4 ครั้งค่ะ 1ขีดหมดเลย ตรวจล่าสุดเมื่อวันที่11 ค่ะ จนปัจจุบันปจด.ยังไม่มาค่ะ มีความรู้สึกเครียดมาก วิตกกังวล บางทีนอนไม่หลับ ท้องเฟ้อ เรอบ่อย เมื่อประมาณวันที่10จนถึงตอนนี้ มีอาการปวดท้องน้อยบางช่วง ปวดหลัง ปวดหัว ท้องเสีย อยากถามว่าที่เล่ามาจะท้องไหมคะ เพราะตอนนี้รู้สึกเครียดมากเลยค่ะ
สวัสดีค่ะ Pang hatnpa,การมีเพศสัมพันธ์ในวันที่ 19 ก.ค. หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อย และหากได้ตรวจหาการตั้งครรภ์หลังจากที่มีเพศสัมพันธ์ไปแล้ว 2 สัปดาห์ และได้ตรวจซ้ำอีกหลายครั้ง พบว่าขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะดังนั้น ตกขาวสีน้ำตาลที่ออกมาในวันที่ 24 ก.ค. ประมาณหนึ่งสัปดาห์กว่า ก็น่าจะเป็นประจำเดือนที่มีปริมาณน้อยมากได้ โดยการที่ประจำเดือนมีน้อย อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้น แนะนำควรรอดูประจำเดือนในรอบต่อไปก่อน ว่าจะมาเป็นปกติหรือไม่ หากไม่มา หรือยังคงมามีปริมาณที่น้อยมาก แนะนำควรไปพบแพทย์เพื่อหาสาเหตุอื่นๆ ต่อไปค่ะ เช่น มีภาวะไทรอยด์ฮอร์โมนผิดปกติ มีภาวะโลหิตจาง มีพังผืดในมดลูก เป็นต้นในเบื้องต้น ควรลดอาการเครียดและวิตกกังวลต่างๆ ที่มีลง หากเป็นมาก ควรไปพบจิตแพทย์เพื่อรักษา เพราะหากมีความเครียดและวิตกกังวลต่อเนื่องนานๆ ก็ย่อมส่งผลทำให้ร่างกายมีอาการผิดปกติต่างๆ ได้ ทั้งอาการปวดท้อง ท้องเผ้อ ปวดหลัง ปวดหัว นอนไม่หลับค่ะ